विदेशी फंडो की लिवाली से पिटा बाजार, करीब 300 अंक ढहा सेंसेक्स
Monday, August 19, 2013-5:08 PM
मुंबई: डॉलर की तुलना में रिकार्ड निचले स्तर तक फिसले रुपए से दहशत विदेशी फंडो की चौतरफा लिवाली की मार से घरेलू शेयर बाजार आज डेढ प्रतिशत से ज्यादा के गिरावट के साथ ग्यारह महीने के निचले स्तर पर बंद हुए। सरकार और रिजर्व बैंक के तमाम उपायों को धता बताते हुए आज रुपया शुक्रवार के अपने निचले स्तर 62.03 रुपए प्रति डॉलर से और अधिक कमजोर होकर 62.80 रुपए प्रति डॉलर के स्तर तक फिसल गया।
घबराए निवेशक बिकवाली पर उतर आए। भारी उतार-चढाव भरे कारोबार के बीच बाम्बे स्टाक एक्सचेंज (बीएसई) का सेंसेक्स 290.66 अंक ढहकर 18307.52 अंक के स्तर पर और नेशनल स्टाक एक्सचेंज (एनएसई) का निफ्टी 93.10 अंक गिरकर 5415.75 अंक के स्तर तक उतर गया। बीच सत्र में बाजार में भारी उथल-पुथल रही। सेंसेक्स चार सौ अंकों की गिरावट के साथ एक समय 18139.15 अंक के निचले स्तर तक उतरा। बाद में यह सुधरकर 18587.38 अंक के उच्चतम स्तर तक भी चढा।
लेकिन यह तेजी शुरूआती नुकसान की भरपाई नहीं कर सकी। निफ्टी ने स्थिर शुरूआत की बीच सत्र में यह पांच हजार चार सौ की सीमा तोडता हुआ 5360.65 अंक के निचले स्तर तक गिरा। बाद में यह 5499.65 अंक के ऊंचे में रहकर आखिर में पिछले दिवस की तुलना में 1.69 प्रतिशत नीचे बंद हुआ। बीएसई का मिडकैप 76.26 अंक नीचे 5362.79 अंक के स्तर पर और स्मालकैप 57.96 अकं घटकर 5211.48 अंक के स्तर पर रहा। बीएसई में धातु और आईटी वर्ग को छोडकर बैंक (ऑटो) हेल्थकेयर, कैपिटल गुड्स पावर, टेक, रियलटी वर्ग 0.26 से लेकर 3.40 प्रतिशत तक के नुकसान में रहे।
सोने में नरमी, चांदी की चमक बरकरार